पीएसजीका लागि एमबापेको कीर्तिमानी गोल
केयलिन एमबापे शनिबार पेरिस सेन्ट जर्मेन (पीएसजी) का लागि सर्वाधिक गोल गर्ने खेलाडी भएका छन् । उनको कीर्तिमानी गोलको मदतले पीएसजीले फ्रान्सेली लिग वानमा दस खेलाडीमा सीमित लेन्सलाई ३–१ ले हरायो ।
पेरिस — केयलिन एमबापे शनिबार पेरिस सेन्ट जर्मेन (पीएसजी) का लागि सर्वाधिक गोल गर्ने खेलाडी भएका छन् । उनको कीर्तिमानी गोलको मदतले पीएसजीले फ्रान्सेली लिग वानमा दस खेलाडीमा सीमित लेन्सलाई ३–१ ले हरायो ।यो जितले पीएसजी शीर्ष स्थानमा पाँच अंकले अगाडि रह्यो । एमबापेले ३१ औं मिनेटमा गोलको खाता खोले र यो उनको १ सय ६९ लिग खेलमा १ सय ३९ औं गोल हो ।यस क्रममा उनले एडिसन कभानीलाई उछिनेका हुन् । पीएसजीको ३१ खेलबाट ३२ अंक भएको छ भने दोस्रो स्थानमा रहेको लेन्स समान खेलबाट ६३ अंकमै रह्यो । 